Vi skal have malet vores betongulv i vores hal, og jeg ville høre hvad vi skulle bruge.
Det kommer lidt an på hvilken belastning du har af gulvet. 2 x maling giver ca. 200 my. lagtykkelse Tykfilmsmalinger giver ca. 0,5 mm Belægninger giver 2 – 4 mm. Hvis du vil male, skal du påføre min. 2 lag. Du kan bruge NM 30 Gulvmaling, hvis det er alm. lager, værksted. Har du meget fugt og er belastningen højere, skal du over på NM 50 Aqua Super. Af begge typer har du et forbrug på ca. 150 g./m2. pr. lag. Jeg vil anbefale 3 lag, da det giver en del ekstra at slide af og dermed går der længere tid inden genmaling. Skal du have en håndværker til at udføre det, må du gerne kontakte mig og oplyse størrelsen på gulvet, alder beliggenhed og belastning. Så hjælper jeg med at finde en rutineret gulvmand.